《检书偶见故王侍郎嘉叟旧与余倡和之什良用慨》
宋代·喻良能

文字名三世，精神运五兵。
徒看遗墨在，却叹曲池平。
浙右频犀麈，江东几兕觥。
倡酬今已矣，抚卷泪纵横。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。